Pikante resepte met ClemenGold en nuwe LemonGold
JY LEES NOU Pikante resepte met ClemenGold en nuwe LemonGold
ClemenGold®-mandaryne gefermenteer in kombucha RESEP & STILERING Herman Lensing FOTO Michael le Grange.
Jy ken al die natuurlike soetheid van ClemenGold®-mandaryne met sy diep oranje kleur, maklik om te skil en eet, en perfek vir jou kosblik. Dié resepte met ClemenGold® én LemonGold® is pikant én perfek vir die winter.
ClemenGold®-mandaryne gefermenteer in kombucha
Mond vol lekker: Gefermenteerde kos, wat goed is vir jou gesondheid, bly 'n groot tendens. Met ClemenGold®-mandaryne wat jy met behulp van 'n slim kortpad fermenteer, kan jy dit deel maak van 'n gesonde ontbyt.
16 ClemenGold®-mandaryne, geskil
1 liter rooiboskombucha
180 g (500 ml) hawermout
100 g pistasieneute, grofgekap
100 g (125 ml) sultanas
180 ml esdoringstroop (maple syrup) of heuning
500 ml Griekse-styl jogurt
24 uur voor ontbyt: Plaas ClemenGold®-mandaryne en kombucha in 'n glasbak. Maak bak toe met kleefplastiek en sit in yskas vir minstens 24 uur – dit kan tot 72 uur staan.
Volgende oggend: Verhit oond tot 180 °C. Meng hawermout, amandels, pistasieneute, sultanas, bruinsuiker en stroop of heuning saam in 'n middelslagmengbak. Versprei die muesli eweredig op 'n bakplaat en rooster sowat 15-20 minute of tot die muesli 'n taai voorkoms kry. Meng nou en dan met 'n lepel deur. Haal pan met muesli uit oond en laat afkoel. Verdeel jogurt tussen bakkies en sit voor saam met gefermenteerde ClemenGold®-mandaryne en lepels vol muesli.
Wat is LemonGold®?
Nou is daar ook die LemonGold®- pitlose suurlemoen, wat jou die belofte bring van kulinêre gerief elke keer wanneer jy een uitdruk – sonder ongewenste pitte wat in jou slaai, gunsteling-suurlemoengereg of gesonde varsuitgedrukte sap of smoothie beland.
Sny die suurlemoen in wiggies, rasper die skil of druk die sap uit vir 'n gesonde ontploffing van geur. LemonGold®- pitlose suurlemoene, nes ClemenGold®-mandaryne, word met die hand uitgekies vir premium gehalte en met sorg verpak vir gehalte keer op keer.
Griekse suurlemoenlam met tamaties, feta en orzo
Daar is 'n rede hoekom die klassieke kombinasie van lam en suurlemoen so goed werk in Griekse kos. Voeg gewoon 'n paar tamaties aan die rank, knoffel en witwyn by vir 'n eenvoudige dog geurige gereg wat jy saam met orzo, pasta met die vorm van rys, fetakaas en pietersielie kan voorsit.
LemonGold®- pitlose suurlemoene is soos die naam sê pitloos en jy kan die sap sommerso uit die skil in 'n pan uitdruk sonder ongewenste pitte wat in die pan beland.
Genoeg vir 3-4
30 ml olyfolie, plus ekstra vir bedruip
1 groot lamskenkel (sowat 700 g), vra jou slagter om dit kleiner te sny
200 g tamaties aan die rank (of kersietamaties)
gerasperde skil en sap van 1 LemonGold®- pitlose suurlemoen
180-200 ml droë witwyn
250 g rou orzo pasta
1 LemonGold®, gehalveer
1-2 wiele fetakaas, vir voorsit
hand vol vars pietersielie, gekap, vir voorsit
Verhit oond tot 180 °C. Verhit die olyfolie in 'n groot oondvaste pan of 'n oondskottel op 'n warm plaat. Voeg die lam by, geur met sout en peper en braai tot goudbruin aan albei kante. Voeg die tamaties en knoffel by, bedruip hulle met 'n klein bietjie olyfolie en geur weer met sout en peper. Sprinkel die origanum oor en voeg die skil en sap van die LemonGold® by. Skink die wyn by en verhit tot die mengsel liggies begin prut. Plaas dan in die warm oond vir 1 uur.
Terwyl die lam in die oond is: Vul 'n middelslagpot driekwart met water en bring water saam met sout tot kookpunt. Voeg die orzo by en kook vinnig vir 9 minute, dreineer en hou eenkant (bedek). Gebruik 'n skoon pan en verhit 'n bietjie olyfolie tot warm. Plaas die gehalveerde LemonGold® met die gesnyde kante na onder in die pan en braai tot bruin. Haal dit uit die pan en hou eenkant. Haal die lam wanneer dit gaar is uit die oond en skuif die vleis met 'n braaitang om plek te maak vir die pasta. Voeg die pasta by die pansous en meng liggies. Krummel die feta oor en sprinkel die pietersielie bo-op. Sit dadelik voor met die gebraaide suurlemoenhelftes (jy kan die sap oor die vleis en pasta uitdruk vir ekstra gekaramelliseerde suurlemoengeur).